CELEX: 32021D1000
Language: sk
Date: 2021-06-21 00:00:00
Title: Rozhodnutie Rady (SZBP) 2021/1000 z 21. júna 2021, ktorým sa mení rozhodnutie 2013/184/SZBP o reštriktívnych opatreniach vzhľadom na situáciu v Mjanmarsku/Barme

21.6.2021   
               
               
                  SK
               
               
                  Úradný vestník Európskej únie
               
               
                  LI 219/57
               
            
         ROZHODNUTIE RADY (SZBP) 2021/1000
         z 21. júna 2021,
         ktorým sa mení rozhodnutie 2013/184/SZBP o reštriktívnych opatreniach vzhľadom na situáciu v Mjanmarsku/Barme
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 22. apríla 2013 prijala rozhodnutie 2013/184/SZBP (1).
                  
               
                     (2)
                  
                  
                     Rada 22. marca 2021 a 19. apríla 2021 označila 21 osôb a dva subjekty v reakcii na vojenský prevrat, ku ktorému došlo v Mjanmarsku/Barme 1. februára 2021, a na následnú vojenskú a policajnú represiu voči civilistom a pokojným demonštrantom.
                  
               
                     (3)
                  
                  
                     Rada vzhľadom na prebiehajúce činnosti podkopávajúce demokraciu a právny štát v Mjanmarsku/Barme, ako aj brutálne represie a závažné porušovanie ľudských práv v krajine prijala 29. apríla 2021 rozhodnutie (SZBP) 2021/711 (2), ktorým sa predĺžila platnosť existujúcich reštriktívnych opatrení vrátane všetkých označení.
                  
               
                     (4)
                  
                  
                     Vzhľadom na pretrvávajúcu vážnu situáciu v Mjanmarsku/Barme by sa na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2013/184/SZBP malo zaradiť osem osôb a štyri subjekty.
                  
               
                     (5)
                  
                  
                     Rozhodnutie 2013/184/SZBP by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha k rozhodnutiu 2013/184/SZBP sa mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Luxemburgu 21. júna 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady 2013/184/SZBP z 22. apríla 2013 o reštriktívnych opatreniach vzhľadom na situáciu v Mjanmarsku/Barme (Ú. v. EÚ L 111, 23.4.2013, s. 75).
         
            (2)  Rozhodnutie Rady (SZBP) 2021/711 z 29. apríla 2021, ktorým sa mení rozhodnutie 2013/184/SZBP o reštriktívnych opatreniach vzhľadom na situáciu v Mjanmarsku/Barme (Ú. v. EÚ L 147, 30.4.2021, s. 17).
      
      
         
            PRÍLOHA
            Príloha k rozhodnutiu 2013/184/SZBP sa mení takto:
            
                        1.
                     
                     
                        Do zoznamu s nadpisom „A. Fyzické osoby podľa článku 5 ods. 1 a článku 6 ods. 1“ sa dopĺňajú tieto záznamy:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia do zoznamu
                                 
                              
                                    „36.
                                 
                                 
                                    Soe Htut
                                 
                                 
                                    Dátum narodenia: 29. marca 1960
                                    Miesto narodenia: Mandalay, Mjanmarsko
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Generálporučík Soe Htut je členom Mjanmarských ozbrojených síl (Tatmadaw). Je tiež členom Štátnej správnej rady (SAC) pod vedením hlavného veliteľa Mina Aunga Hlainga.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                    Soe Htut bol vymenovaný za ministra vnútra 1. februára 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Minister vnútra je zodpovedný za mjanmarské policajné sily, hasičský zbor a väzenskú službu. Do pôsobnosti ministerstva vnútra patrí štátna bezpečnosť a verejný poriadok. Z titulu tejto funkcie je zodpovedný za závažné porušovanie ľudských práv, ktorého sa dopustila mjanmarská polícia od vojenského prevratu 1. februára 2021, vrátane zabíjania civilistov a neozbrojených demonštrantov, porušovania slobody združovania a pokojného zhromažďovania, svojvoľného zatýkania a zadržiavaním lídrov opozície a pokojných demonštrantov a porušovania slobody prejavu.
                                    Okrem toho je ako člen SAC priamo zapojený do rozhodovania a zodpovedný za rozhodnutia týkajúce sa výkonu funkcií štátu, a je preto zodpovedný za podkopávanie demokracie a právneho štátu v Mjanmarsku/Barme. Je tiež priamo zodpovedný za represívne rozhodnutia, ktoré prijala SAC vrátane právnych predpisov, ktorými sa porušujú ľudské práva a obmedzujú slobody občanov Mjanmarska, a za závažné porušovanie ľudských práv, ktorého sa dopúšťajú mjanmarské bezpečnostné sily.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (alias Tun Tun Naing; alias Htun Htun Naung)
                                 
                                 
                                    Dátum narodenia: 30. apríla 1963
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Generálporučík Tun Tun Naung je príslušníkom Mjanmarských ozbrojených síl (Tatmadaw) a predtým bol veliteľom. Je ministrom pohraničných vecí a členom Národnej obrannej a bezpečnostnej rady.
                                    V roku 2013 bol veliteľom severného veliteľstva mjanmarských ozbrojených síl, ktorý dohliadal na konflikt barmskej armády s Armádou kačjinskej nezávislosti. Mjanmarské jednotky pod jeho velením v tomto konflikte závažne porušovali ľudské práva a medzinárodné humanitárne právo.
                                    V roku 2017 bol Tun Tun Naung veliteľom 1. úradu špeciálnych operácií. Jednotky pod jeho velením sa dopúšťali násilností a závažného porušovania ľudských práv voči etnickým menšinám v Jakchainskom štáte počas čistiek zameraných proti Rohingom. Tieto operácie sa začali 25. augusta 2017 a zahŕňali svojvoľné zabíjanie, fyzické zneužívanie, mučenie, sexuálne násilie a zadržiavanie Rohingov. Tun Tun Naung je ako veliteľ v rokoch 2013 a 2017 zodpovedný za závažné porušovanie ľudských práv spáchané v Mjanmarsku/Barme.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. Počas týchto udalostí prijal Tun Tun Naung 1. februára 2021 funkciu ministra pohraničných vecí vo vláde zväzovej republiky, a tým aj miesto v Národnej obrannej a bezpečnostnej rade.
                                    Ako člen vlády zväzovej republiky a minister pohraničných vecí je Tun Tun Naung zodpovedný za činnosti podkopávajúce demokraciu a právny štát v Mjanmarsku a za činnosti, ktoré ohrozujú mier, bezpečnosť a stabilitu krajiny.
                                 
                                 
                                     
                                 
                              
                                    38.
                                 
                                 
                                    Win Shein
                                    (alias U Win Shein)
                                 
                                 
                                    Dátum narodenia: 31. júla 1957
                                    Miesto narodenia: Mandalay, Mjanmarsko
                                    Štátna príslušnosť: Mjanmarsko/Barma
                                    Pohlavie: muž
                                    Adresa: Myananyadanar, Naypyitaw, Mjanmarsko/Barma
                                 
                                 
                                    Win Shein je ministrom plánovania, financií a priemyslu vo vláde zväzovej republiky, ktorého 1. februára 2021 vymenoval hlavný veliteľ Min Aung Hlaing.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Číslo cestovného pasu: DM001478 (Mjanmarsko/Barma) vydaný 10. septembra 2012, platný do 9. septembra 2022
                                    Národné identifikačné číslo: 12DAGANA011336
                                 
                                 
                                    Prijatím funkcie ministra plánovania, financií a priemyslu vo vláde zväzovej republiky a prostredníctvom svojej dôležitej úlohy v hospodárskych politikách režimu je Win Shein zodpovedný za podkopávanie demokracie a právneho štátu v Mjanmarsku/Barme.
                                 
                                 
                                     
                                 
                              
                                    39.
                                 
                                 
                                    Khin Maung Yi (alias Khin Maung Yee; alias U Khin Maung Yi)
                                 
                                 
                                    Dátum narodenia: 15. februára 1965
                                    Miesto narodenia: Rangún, Mjanmarsko
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Plukovník Khin Maung Yi je súčasný minister prírodných zdrojov a ochrany životného prostredia. Bol stálym tajomníkom tohto ministerstva pod demokraticky zvolenou vládou.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                    Štátna správna rada (SAC) pod vedením hlavného veliteľa Mina Aunga Hlainga ho 2. februára 2021 vymenovala za ministra prírodných zdrojov a ochrany životného prostredia.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Podľa mjanmarského práva je jedinou zodpovednosťou ministerstva riadenie využívania prírodných zdrojov Mjanmarska, pričom zohráva kľúčovú úlohu okrem iného pri ťažbe drahokamov a iných nerastných zdrojov, získavaní perál, a obchodovaní s týmito zdrojmi, ako aj pri lesnom hospodárstve. Ministerstvo pod jeho vedením kontroluje Myanmar Pearl Enterprise (MPE), Myanmar Gems Enterprise (MGE) a Myanmar Timber Enterprise (MTE), ktoré majú výhradné práva na produkciu a obchod so zdrojmi v oblastiach svojej pôsobnosti.
                                    Prijatím funkcie ministra prírodných zdrojov a ochrany životného prostredia a prostredníctvom svojej úlohy pri využívaní prírodných zdrojov v Mjanmarsku prispieva Khin Maung Yi k financovaniu vojenského režimu, a preto je zodpovedný za podkopávanie demokracie a právneho štátu v Mjanmarsku/Barme.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Dátum narodenia: 16. októbra 1960
                                    Štátna príslušnosť: Mjanmarsko/Barma
                                    Pohlavie: muž
                                    Národné identifikačné číslo: 12/La Ma Na (N) 089 489 
                                 
                                 
                                    Admirál Tin Aung San je hlavným veliteľom mjanmarského námorníctva a pôsobí ako minister dopravy a komunikácií. Je tiež členom Štátnej správnej rady (SAC).
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Štátna správna rada (SAC) pod vedením hlavného veliteľa Mina Aunga Hlainga ho 3. februára 2021 vymenovala za ministra dopravy a telekomunikácií.
                                    Ako minister vlády je zodpovedný za komunikáciu a siete, a preto prijíma rozhodnutia a vykonáva politiky, ktoré vymedzujú slobodu prístupu k údajom online. Odkedy je vo funkcii, bol často blokovaný a úmyselne spomalený prístup na internet a poskytovateľom boli vydané príkazy, aby zabránili prístupu k Facebooku, Twitteru a Instagramu. Je preto priamo zodpovedný za obmedzovanie slobody tlače a prístupu k informáciám online, čím podkopáva demokraciu a právny štát v Mjanmarsku/Barme.
                                    Tin Aung San je ako člen SAC priamo zapojený do rozhodovania a zodpovedný za rozhodnutia týkajúce sa výkonu funkcií štátu, a je preto zodpovedný za podkopávanie demokracie a právneho štátu v Mjanmarsku/Barme. Je tiež priamo zodpovedný za represívne rozhodnutia, ktoré prijala SAC vrátane právnych predpisov, ktorými sa porušujú ľudské práva a obmedzujú slobody občanov Mjanmarska, a za závažné porušovanie ľudských práv, ktorého sa dopúšťajú mjanmarské bezpečnostné sily.
                                 
                                 
                                     
                                 
                              
                                    41.
                                 
                                 
                                    Thida Oo
                                    alias Daw Thida Oo
                                 
                                 
                                    Štátna príslušnosť: Mjanmarsko/Barma
                                    Pohlavie: žena
                                 
                                 
                                    Thida Oo je generálnou prokurátorkou Mjanmarskej zväzovej republiky od 2. februára 2021, keď ju vymenoval hlavný veliteľ mjanmarských ozbrojených síl (Tatmadaw) Min Aung Hlaing. Je členkou Mjanmarskej investičnej komisie (MIC).
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená Štátna správna rada (SAC), aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo je od prvého dňa členkou vlády, ktorá vznikla po prevrate, a využíva právomoci priznané zákonom o generálnom prokurátorovi zväzovej republiky z roku 2010 na vedenie politicky motivovaných konaní a následné svojvoľné zadržiavanie a umožňuje porušovanie práv vojenským režimom. Podieľa sa tak na činnostiach a politike, ktoré podkopávajú demokraciu a právny štát v Mjanmarsku/Barme, ako aj na činnostiach ohrozujúcich mier, bezpečnosť a stabilitu Mjanmarska/Barmy.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Generálmajor Aung Lin Tun je príslušníkom mjanmarských ozbrojených síl (Tatmadaw) a pôsobí ako námestník ministra obrany.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Štátna správna rada (SAC) pod vedením hlavného veliteľa Mina Aunga Hlainga vymenovala generálmajora Aunga Lina Tuna 11. mája 2021 za námestníka ministra obrany. Pred svojím povýšením bol členom kancelárie hlavného veliteľa armády a podieľal sa na všetkých represívnych opatreniach, ktoré od prevratu prijali SAC a Tatmadaw.
                                    Generálmajor Aung Lin Tun sa ako námestník ministra obrany podieľa na politikách a činnostiach, ktoré podkopávajú demokraciu a právny štát v Mjanmarsku/Barme, ako aj na činnostiach ohrozujúcich mier, bezpečnosť a stabilitu Mjanmarska/Barmy. Okrem toho je generálmajor Aung Lin Tun ako člen vojenského režimu priamo zodpovedný za závažné porušovanie ľudských práv zo strany bezpečnostných síl voči pokojným demonštrantom.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Miesto narodenia: Yenanchaung, Mjanmarsko
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Brigádny generál Zaw Min Tun je vedúci tlačového tímu Štátnej správnej rady a námestník ministra pre informácie. Bol vedúcim informačného tímu Tatmadaw „Pravdivé správy“.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                    Štátna správna rada (SAC) pod vedením hlavného veliteľa Mina Aunga Hlainga ho 5. februára 2021 vymenovala za vedúceho svojho tlačového tímu a 7. februára 2021 za námestníka ministra pre informácie.
                                    Brigádny generál Zaw Min Tun ako hovorca Štátnej správnej rady predsedal všetkým tlačovým konferenciám SAC, ktorých cieľom je sprostredkovať a zdôvodniť naratívy SAC týkajúce sa prevratu a činností junty.
                                 
                                 
                                    21.6.2021“
                                 
                              
                                     
                                 
                                 
                                     
                                 
                                 
                                     
                                 
                                 
                                    Ako námestník ministra pre informácie nesie priamu zodpovednosť za štátne médiá, a teda za vysielanie a uverejňovanie oficiálnych správ. Od vymenovania Chita Nainga za ministra pre informácie a Zawa Mina Tunga za jeho námestníka sú noviny plné provojenských článkov. Zaw Min Tun teda nesie zodpovednosť za propagandu junty a šírenie dezinformácií prostredníctvom štátnych médií, ktoré neinformujú pravdivo. Je tiež zodpovedný za rozhodnutia, ktoré viedli k tvrdým zákrokom voči mjanmarským médiám. Patria medzi ne pokyny, ktorými sa nezávislým médiám nariadilo nepoužívať termíny „prevrat“, „vojenský režim“ a „junta“ a ktoré viedli k zákazu miestnych spravodajských kanálov v tejto krajine a zatýkaniu domácich a zahraničných novinárov. Vo svojich vyhláseniach verejne podporuje vojenský prevrat. Je preto zodpovedný za podkopávanie demokracie v Mjanmarsku/Barme tým, že obmedzuje slobodu tlače a prístup k informáciám, tak online, ako aj offline.
                                    Brigádny generál Zaw Min Tun sa ako člen SAC a vlády junty podieľa na činnostiach a politikách, ktoré podkopávajú demokraciu a právny štát v Mjanmarsku/Barme, ako aj na činnostiach ohrozujúcich mier, bezpečnosť a stabilitu Mjanmarska/Barmy a takéto činnosti a politiky podporuje.
                                 
                                 
                                     
                                 
                              
                  
                        2.
                     
                     
                        Do zoznamu s nadpisom „B. Právnické osoby, subjekty a orgány podľa článku 6 ods. 1“ sa dopĺňajú tieto záznamy:
                        
                                     
                                 
                                 
                                    Názov
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia do zoznamu
                                 
                              
                                    „3.
                                 
                                 
                                    Myanma Gems Enterprise (alias Myanmar Gems Enterprise)
                                 
                                 
                                    Adresa: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar;
                                    Typ spoločnosti: štátny podnik
                                 
                                 
                                    Myanmar Gems Enterprise (MGE) je štátny podnik kontrolovaný Mjanmarskými ozbrojenými silami (Tatmadaw), zodpovedný za vypracúvanie pravidiel a predpisov a za dohľad a udeľovanie povolení miestnym súkromným podnikateľom, organizovanie dražieb a osobitných predajov na produktívny predaj jadeitu a drahokamov. MGE pôsobí pod vedením ministerstva prírodných zdrojov a ochrany životného prostredia, ktorého ministra vymenovala Štátna správna rada (SAC).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Miesto registrácie: Mjanmarsko
                                    Webové sídlo: http://www.mge.gov.mm/
                                 
                                 
                                    Mjanmarské ozbrojené sily (Tatmadaw) dlhodobo a vo významnej miere pôsobia v sektore jadeitu a drahokamov, najmä prostredníctvom vedenia MGE, ktoré tvoria takmer výlučne bývalí vojenskí predstavitelia, a prostredníctvom činností vykonávaných dvomi konglomerátmi pod vojenským vedením [Myanmar Economic Holdings Limited (MEHL) a Myanmar Economic Corporation Limited (MEC)]. Štátnym prevratom z 1. februára 2021 sa MGE dostal späť pod vojenskú kontrolu, čo umožňuje Tatmadaw výrazne kontrolovať sektor drahokamov. MGE generuje príjmy rôznym ministerstvám mjanmarského štátu a prostredníctvom rôznych vyššie opísaných činností môže Tatmadaw priamo alebo nepriamo ťažiť z príjmov z tohto sektora, čím prispieva k jeho schopnosti vykonávať činnosti podkopávajúce demokraciu a právny štát a k závažnému porušovaniu ľudských práv v Mjanmarsku/Barme.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (alias Myanmar Timber Enterprise)
                                 
                                 
                                    Adresa:
                                    Ústredie: Gyogone Forest Compound, Bayint Naung Road, Insein Township, Yangin, Myanmarsko
                                    Pobočka: No 72/74 Shawe Dagon Pagoda Road, Dagon Township, Yangon, Myanmar;
                                    Typ spoločnosti: štátny podnik
                                    Miesto registrácie: Mjanmarsko
                                    Telefónne číslo: 01-3528789
                                    Website: http://www.mte.com.mm/index.php/en
                                 
                                 
                                    Myanma Timber Enterprise (MTE) je štátny podnik, ktorý pôsobí pod ministerstvom prírodných zdrojov a ochrany životného prostredia. MTE má výlučné práva na ťažbu a vývoz dreva v Mjanmarsku/Barme.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga prevzali 1. februára 2021 v štátnom prevrate moc od legitímnej civilnej vlády a zriadili Radu štátnej správy (SAC), aby vykonávala legislatívne, výkonné a súdne právomoci štátu. Vojenský režim vymenoval 2. februára 2021 nový kabinet vrátane nového ministra prírodných zdrojov a ochrany životného prostredia. Vojenský režim prostredníctvom SAC a nového kabinetu získal kontrolu nad štátnymi podnikmi vrátane MTE a profituje z nich. Podnik Myanma Timber Enterprise a jeho dcérske spoločnosti sú preto pod kontrolou Tatmadaw a vytvárajú preň príjmy, čím prispievajú k jeho schopnosti vykonávať činnosti podkopávajúce demokraciu a právny štát.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Adresa:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG;
                                    Typ spoločnosti: spoločný podnik
                                    Miesto registrácie: Mjanmarsko
                                    Telefónne číslo: 01-9010742; 01-9010744; 09-443250050
                                    Email: fjv.md@gmail.com
                                 
                                 
                                    Forest Products Joint Venture Corporation Limited (FPJVC) pôsobí v drevárskom priemysle v Mjanmarsku, pričom spracúva tík a tvrdé drevo. Hoci je FPVJC verejná spoločnosť, vlastní a kontroluje ju štát, ktorý (i) v nej prostredníctvom ministerstva prírodných zdrojov a ochrany životného prostredia (10 %) a štátneho podniku Myanma Timber Enterprise (MTE) (45 %) vlastní väčšinový podiel a (ii) má právo vymenovať väčšinu členov predstavenstva FPJVC (ministerstvo aj MTE po troch členoch z celkových 11 členov).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga prevzali 1. februára 2021 v štátnom prevrate moc od legitímnej civilnej vlády a zriadili Radu štátnej správy (SAC), aby vykonávala legislatívne, výkonné a súdne právomoci štátu. Vojenský režim vymenoval 2. februára 2021 nový kabinet vrátane nového ministra prírodných zdrojov a ochrany životného prostredia. Vojenský režim prostredníctvom SAC a nového kabinetu získal kontrolu nad štátnymi podnikmi vrátane FPJVC a profituje z nich. Podnik FPJVC je preto pod kontrolou Tatmadaw a vytvára preň príjmy, čím prispieva k jeho schopnosti vykonávať činnosti podkopávajúce demokraciu a právny štát.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Adresa: Thukhuma Road, Datkhina Thiri Tsp, Naypyitaw Division, Myanmar;
                                    Typ spoločnosti: mimovládna organizácia
                                    Miesto registrácie: Rangún, Mjanmarsko
                                    Dátum registrácie: 1973;
                                    Telefónne číslo: (067) 30485
                                    Webové sídlo: https://www.mwvo.org/Home/About
                                 
                                 
                                    Mjanmarská organizácia vojnových veteránov (Myanmar War Veterans Organization – MWVO) je mimovládna organizácia, ktorej cieľom je poskytovať podporu bývalým príslušníkom mjanmarských ozbrojených síl (Tatmadaw). Je to hlavná organizácia, ktorá má vplyv na sociálne a hospodárske otázky týkajúce sa armády v krajine.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga prevzali 1. februára 2021 v štátnom prevrate moc od legitímnej civilnej vlády a zriadili Radu štátnej správy (SAC), aby vykonávala legislatívne, výkonné a súdne právomoci štátu. 2. februára bola vytvorená SAC, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                 
                                 
                                    21.6.2021“.
                                 
                              
                                     
                                 
                                 
                                     
                                 
                                 
                                     
                                 
                                 
                                    Podľa svojho mandátu pôsobí MWVO ako záloha Tatmadaw a podieľa sa na formovaní národnej obrannej a bezpečnostnej politiky. Okrem toho MWVO organizuje zhromaždenia na podporu režimu a výcvik ľudových milícií, čím podporuje Tatmadaw pri vykonávaní činností podkopávajúcich demokraciu a právny štát v Mjanmarsku/Barme.
                                    Ústrednú skupinu patrónov MWVO predstavujú vysokopostavení príslušníci Tatmadaw, ako napríklad hlavný veliteľ Min Aung Hlaing a zástupca hlavného veliteľa Soe Win. Členovia MWVO sú súčasťou riadiacej štruktúry konglomerátov pod vojenským vedením – Myanmar Economic Holdings Limited (MEHL) a Myanmar Economic Corporation Limited (MEC). Organizácia MWVO je preto spojená s osobami a subjektmi zaradenými na zoznam podľa rozhodnutia Rady (SZBP) 2013/184 a nariadenia Rady (EÚ) č. 401/2013.